CELEX: 62010CN0532
Language: el
Date: 2010-09-09 00:00:00
Title: Υπόθεση C-532/10 P: Αναίρεση που άσκησε στις 16 Νοεμβρίου 2010 η adp Gauselmann GmbH κατά της αποφάσεως που εξέδωσε το Γενικό Δικαστήριο (έβδομο τμήμα) στις 9 Σεπτεμβρίου 2010 στην υπόθεση T-106/09: adp Gauselmann GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), Archer Maclean

5.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/2
            
         Αναίρεση που άσκησε στις 16 Νοεμβρίου 2010 η adp Gauselmann GmbH κατά της αποφάσεως που εξέδωσε το Γενικό Δικαστήριο (έβδομο τμήμα) στις 9 Σεπτεμβρίου 2010 στην υπόθεση T-106/09: adp Gauselmann GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), Archer Maclean
   (Υπόθεση C-532/10 P)
   2011/C 38/02
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: adp Gauselmann GmbH (εκπρόσωπος: P. Koch Moreno, lawyer)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), Archer Maclean
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλομένη απόφαση του Γενικού Δικαστηρίου (έβδομο τμήμα) της 9ης Σεπτεμβρίου 2010 στην υπόθεση Τ-106/09,
            
         
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 12ης Ιανουαρίου 2009 ή, επικουρικώς, να αναπέμψει την υπόθεση στο Γενικό Δικαστήριο της Ευρωπαϊκής Ένωσης.
            
         
               —
            
            
               να καταδικάσει τους αντιδίκους στα δικαστικά έξοδα αμφοτέρων των βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει ότι η απόφαση του Γενικού Δικαστηρίου δεν είναι σύμφωνη με τη νομολογία περί της ερμηνείας του άρθρου 8, παράγραφος 1, στοιχείο β', του κανονισμού για το κοινοτικό σήμα (1). Ο προβαλλόμενος λόγος αναιρέσεως στηρίζεται στα ακόλουθα επιχειρήματα:
   
               —
            
            
               Η αναιρεσείουσα ισχυρίζεται ότι κακώς το Γενικό Δικαστήριο προσέδωσε στις λέξεις «Archer Maclean’s», οι οποίες έχουν προδήλως δευτερεύουσα ή περιθωριακή απεικόνιση στο πλαίσιο του όλου σήματος του οποίου ζητείται η καταχώριση, η οποία απεικόνιση τις καθιστά σχεδόν δυσανάγνωστες, την ίδια δύναμη διαφοροποιήσεως με τη λέξη «MERCURY», η οποία αποτελεί το διακριτικό και κυρίαρχο στοιχείο του σήματος του οποίου ζητείται η καταχώριση, και κατέληξε στο συμπέρασμα ότι δεν υπάρχει κίνδυνος συγχύσεως με το συγκρουόμενο σήμα «MERKUR».
            
         
               —
            
            
               Η αναιρεσείουσα ισχυρίζεται ότι η απόφαση του Γενικού Δικαστηρίου ενέχει πεπλανημένη εκτίμηση των δύο σημάτων, δεδομένου ότι η λέξη «MERCURY», η οποία αποτελεί το διακριτικό και κυρίαρχο στοιχείο του σήματος του οποίου ζητείται η καταχώριση, όχι μόνο δεν έχει νόημα στη γλώσσα της σχετικής αγοράς, δηλαδή της Γερμανίας, αλλά είναι πολύ παρεμφερές, τόσο φωνητικά όσο και οπτικά, προς το συγκρουόμενο σήμα «MERKUR».
            
         
               —
            
            
               Τέλος, η αναιρεσείουσα ισχυρίζεται ότι κακώς το Γενικό Δικαστήριο έκρινε τις ελάχιστες διαφορές μεταξύ της λέξεως «MERCURY», η οποία αποτελεί το διακριτικό και κυρίαρχο στοιχείο του σήματος του οποίου ζητείται η καταχώριση, και «MERKUR», το οποίο είναι το σύμβολο του συγκρουομένου σήματος, ως επαρκείς προκειμένου να αποφεύγεται η εκ μέρους του κοινού σύγχυση των δύο σημάτων.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1).